31.10.2022
DA
Den Europæiske Unions Tidende
C 417 A/3
Informationsstyringsenheden (IM) er ansvarlig for: — Gennemførelse af de mål, der er fastsat i Europols IM-strategi, navnlig med henblik på at styrke Europols informationsstyringsressourcer som EU's knudepunkt for strafferetlige oplysninger og styrke informationsstyrings­ aspekterne af operationel støtte. — Støtte til CIO'en i udførelsen af dennes opgaver. — Koordination og forvaltning af Europols IM-produkter og -tjenester i overensstemmelse med den aktivitetsmæssige efterspørgsel og den organisatoriske strategi. — Planlægning og overvågning af alle Europols IM-initiativer i tæt samarbejde med det strategiske planlægningsteam i Direktoratet for Styring og C1-IKT-porteføljeforvaltningen. — Fremme af innovation til gavn for medlemsstaternes retshåndhævende myndigheder, udvikling af værktøjer baseret på kunstig intelligens (AI) og fremme af den etiske anvendelse heraf under hensyntagen til indvirkningen af AI på de grundlæggende rettigheder og beskyttelsen af personoplysninger, ved at fungere som observatorium for innovation og tilskynde til koordinering og synergier med andre innovationspartnere.
Medarbejderens generelle ansvarsområder Vicedirektørerne varetager under tilsyn af den administrerende direktør ledelsen af deres respektive direktorat og er i henhold til artikel 54 og 55 i Europolforordningen ansvarlige for at: — støtte og bistå den administrerende direktør og bestyrelsen i den strategiske udvikling af Europol ved at yde vejledning og ekspertrådgivning på deres respektive ansvarsområder — støtte forberedelsen af bestyrelsens møder og gennemførelsen af dens afgørelser — støtte forberedelsen og gennemførelsen af den flerårige programmering og det årlige arbejdsprogram inden for deres respektive direktorater og aflægge rapport om gennemførelsen heraf til den administrerende direktør og bestyrelsen — på direktoratsplan gennemføre de beslutninger, der er truffet på møder i direktoratet — overvåge aktivitetsplanlægningen og præstationsstyringen internt i direktoratet — forestå administrationen på direktoratsplan, bl.a. gennem forvaltning af personale og budgetter i overensstemmelse med de relevante regler og forskrifter — lede og motivere medarbejderne til at opfylde de opgaver og målsætninger, de har fået tildelt — fremme et stærkt samarbejde mellem direktoraterne — varetage de strategiske forbindelser på de specifikke kriminalitetsområder på direktoratsplan med de relevante eksterne partnere og interessenter — præsentere Europols resultater for medierne og repræsentere Europol på eksterne og interne møder og konferencer efter behov — udføre enhver anden opgave, de måtte få tildelt af den administrerende direktør.
Med forbehold af den administrerende direktørs ansvar for at fastlægge vicedirektørens opgaver vil medarbejderen bl.a. være ansvarlig for følgende: — Som CIO at påtage sig ansvaret for alle IKT-/IM-ressourcer/udviklinger i Europol og fungere som forandringsansvarlig for organisationens digitale omstilling samt lede og styre gennemførelsen af Europols IM- og IKT-strategier. — At føre tilsyn med leveringen af IKT-løsninger, ingeniørtjenester, teknisk produktstyring og vedligeholdelse af applikationer. — At føre tilsyn med udformningen, installationen og driften af relaterede kommunikationsnet og IKT-infrastruktur­ komponenter for Europol, medlemsstaterne og tredjeparter. — At føre tilsyn med udformningen og gennemførelsen af foranstaltninger til sikring af IKT-tjenesters robusthed og kontinuitet samt at håndtere IKT-trusler, -sårbarheder og -hændelser.